CELEX: 62014TN0314
Language: el
Date: 2014-04-29 00:00:00
Title: Υπόθεση T-314/14: Προσφυγή της 29ης Απριλίου 2014 — Borde και Carbonium κατά Επιτροπής

11.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 261/24
            
         Προσφυγή της 29ης Απριλίου 2014 — Borde και Carbonium κατά Επιτροπής
   (Υπόθεση T-314/14)
   2014/C 261/46
   Γλώσσα διαδικασίας: η αγγλική
   
      Διάδικοι
   
   
      Προσφεύγοντες: Alexandre Borde (Παρίσι, Γαλλία) και Carbonium (Παρίσι) (εκπρόσωπος: A. Herzberg, δικηγόρος)
   
      Καθής: Ευρωπαϊκή Επιτροπή
   
      Αιτήματα των προσφευγόντων
   
   Οι προσφεύγοντες ζητούν από το Γενικό Δικαστήριο:
   
               —
            
            
               να ακυρώσει τις από 19 και 20 Φεβρουαρίου 2014 αποφάσεις της καθής να τεθεί τέρμα στην αποστολή του πρώτου προσφεύγοντος σχετικά με τα συνολικά προγράμματα αξιολογήσεως GCCA και Intra-ACP GCCA·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, οι προσφεύγοντες προβάλλουν τρεις λόγους.
   
               1.
            
            
               Ο πρώτος λόγος αντλείται από παράβαση ουσιωδών τύπων, μεταξύ των οποίων το δικαίωμα ακροάσεως των προσφευγόντων και η υποχρέωση αιτιολογήσεως των αποφάσεων.
            
         
               2.
            
            
               Ο δεύτερος λόγος αντλείται από παραβίαση της Συνθήκης για την Ευρωπαϊκή Ένωση, του Χάρτη θεμελιωδών δικαιωμάτων της Ευρωπαϊκής Ένωσης και της Συμβάσεως για την προστασία των δικαιωμάτων του ανθρώπου και των θεμελιωδών ελευθεριών, καθόσον η καθής παραβίασε το δικαίωμα των προσφευγόντων σε δίκαιη, ίση και μη αυθαίρετη μεταχείριση, καθώς και το δικαίωμά τους για προστασία της φήμης τους.
            
         
               3.
            
            
               Ο τρίτος λόγος αντλείται από το ότι οι προσβαλλόμενες αποφάσεις συνιστούν υπέρβαση εξουσίας.